《村居春兴秋兴各十章俱步张孟奇园居韵 春兴十首 其一》
明代·邓云霄

岩下房栊竹里台，幽村寄在白云隈。东风不厌桃源僻，青帝还将花使来。

上巳韶光宜下若，北堂春宴奏南孩。鹧鸪唱罢流莺啭，歌管山中日几回。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。